讖 十一
作者：菩提達摩
朝代：唐

paragraphs: 艮地生玄旨，（艮地者，東北也。
神秀和尚從五祖下傳一枝法，在北自爲立宗旨也）通尊媚亦尊。
（通尊者，謚號大通禪師也。
媚者，秀也。
亦尊者，三帝所尊敬，故亦尊也）比肩三九（《天聖廣燈錄》作「吼」）族，（比肩者，同學也。
三九族者，十二人也。
秀大師同學十二人）足下一有分。
（從秀和尚足下各分宗旨，南北有異）。